
Ignitis grupė – Susirinkimų sprendimai

AB „Ignitis grupė“ neeilinio visuotinio akcininkų susirinkimo sprendimai

AB „Ignitis grupė“ (toliau – Grupė), juridinio asmens kodas: 301844044, registruotos buveinės adresas: Laisvės pr. 10, Vilnius, neeiliniame visuotiniame akcininkų susirinkime, kuris įvyko 2026 m. rugsėjo 9 d., buvo priimti šie sprendimai:

1. Dėl pritarimo AB „Ignitis grupė“ įmonių grupės konsoliduotajai tarpinei vadovybės ataskaitai už šešių mėnesių laikotarpį, pasibaigusį 2026 m. birželio 30 d.
1.1. Pritarti AB „Ignitis grupė“ įmonių grupės konsoliduotajai tarpinei vadovybės ataskaitai už šešių mėnesių laikotarpį, pasibaigusį 2026 m. birželio 30 d.

2. Dėl AB „Ignitis grupė“ sutrumpintų tarpinių finansinių ataskaitų rinkinio už šešių mėnesių laikotarpį, pasibaigusį 2026 m. birželio 30 d., patvirtinimo.
2.1. Tvirtinti AB „Ignitis grupė“ sutrumpintų tarpinių finansinių ataskaitų rinkinį už šešių mėnesių laikotarpį, pasibaigusį 2026 m. birželio 30 d.

3. Dėl dividendų už trumpesnį negu finansiniai metai laikotarpį, pasibaigusį 2026 m. birželio 30 d. AB „Ignitis grupė“ akcininkams skyrimo.
3.1. Skirti AB „Ignitis grupė“ akcininkams 0,704 Eur dydžio už vieną AB „Ignitis grupė“ paprastąją vardinę akciją, iš viso už šešių mėnesių laikotarpį, pasibaigusį 2026 m. birželio 30 d., akcininkams išmokėti 50 961 827,84 Eur dividendų.

4. Dėl AB „Ignitis grupė“ įstatų naujos redakcijos patvirtinimo ir įgaliojimų suteikimo. 
4.1. Patvirtinti AB „Ignitis grupė“ įstatų naują redakciją (pridedama).
4.2. Įgalioti AB „Ignitis grupė“ vadovą ar kitą jo įgaliotą asmenį pasirašyti įstatus bei atlikti visus veiksmus, reikalingus šiam sprendimui įgyvendinti.

Informacija apie priimtus sprendimus pateikiama Grupės interneto svetainėje ir Grupės buveinės patalpose, esančiose adresu Laisvės pr. 10, Vilnius, iš anksto sutartu laiku, dėl kurio reikėtų kreiptis el. paštu IR@ignitis.lt.

Papildoma informacija apie paskirtus dividendus

Grupė pažymi, kad teisę gauti dividendus turi asmenys, kurie apskaitos dienos pabaigoje (ang. record date), t. y. 2026 m. rugsėjo 23 d. pabaigoje, yra Grupės paprastųjų vardinių akcijų (toliau – PVA) savininkai. Ex diena, nuo kurios biržoje įsigytos Grupės PVA, kurioms taikomas T+2 atsiskaitymo ciklas, nesuteikia teisės į 2026 m. pirmojo pusmečio dividendus, yra 2026 m. rugsėjo 22 d.

Dividendai 2026 m. spalio 2 d. bus išmokėti Grupės akcininkų vertybinių popierių sąskaitų tvarkytojams per Nasdaq CSD SE Lietuvos filialą. Dividendų suma, išskaičiavus gyventojų pajamų mokestį arba pelno mokestį pagal Lietuvos Respublikos įstatymus bus pervesta į akcininko sąskaitą atitinkamoje finansų maklerio įmonėje ar kredito įstaigoje.

Grupės PVA reprezentuojančių tarptautinių depozitoriumo pakvitavimų (angl. Global Depositary Receipt, toliau – TDP) savininkai dėl teisės į dividendus atsiradimo momento bei kitų aspektų, įskaitant galimybes pasinaudoti mokesčių lengvatomis, pritaikyti sutartis dėl dvigubo apmokestinimo išvengimo ir sumokėtų mokesčių, susijusių su investavimu į akcijų pakvitavimus, susigrąžinimo, turi atsižvelgti į TDP reglamentavimo specifiką, rinkų skirtumus bei konsultuotis su TDP leidėju – The Bank of New York Mellon (nuoroda), jo įgaliotu asmeniu ar savo vertybinių popierių tvarkytoju.

Detalesnė informacija apie dividendų mokėjimo tvarką, įskaitant apmokestinimo gaires, pridedama bei pateikiama Grupės interneto svetainėje.

Dėl papildomos informacijos, prašome kreiptis:

